**Hajdúszoboszlói Polgármesteri Hivatal**

**4200 Hajdúszoboszló, Hősök tere 1.**

**Telefon: 52/557-300 Fax: 52/557-302**

***K I V O N A T***

Hajdúszoboszló Város Önkormányzata Képviselő-testületének 2022. május 19-én tartott nyilvános ülésének jegyzőkönyvéből

**(Napirend.)**

**121/2022. (V. 19.) Képviselő-testületi határozat**

**NAPIREND:**

1. Előterjesztés a Hajdúszoboszlói Nonprofit Zrt. 2021. évi gazdálkodásáról.

Előadó: vezérigazgató

1. Előterjesztés a Hajdúszoboszlói Köztemető üzemeltetéséről.

Előadó: vezérigazgató

1. Előterjesztés a köztemetőről és temetkezési rendjéről szóló 14/2000.(X. 19.) Ör. módosítására.

Előadó: vezérigazgató

1. Előterjesztés a fizető parkolási rendszerről szóló 5/2012. (III. 22.) Ör. módosítására.

Előadó: vezérigazgató

1. Beszámoló a Hajdúszoboszlói Gazdasági Szolgáltató Intézmény 2021. évben végzett szakmai tevékenységéről.

Előadó: egészségügyi-szociális irodavezető

1. Beszámoló a szociális szolgáltató intézmény (HKSZK) 2021. évben végzett tevékenységéről.

Előadó: egészségügyi-szociális irodavezető

1. Beszámoló a gyermekjóléti és gyermekvédelmi feladatok 2021. évi átfogó értékeléséről.

Előadó: jegyző

1. Előterjesztés szünidei gyermekétkeztetés biztosításáról.

Előadó: egészségügyi-szociális irodavezető

1. Javaslat az önkormányzat szervezeti és működési szabályzatának módosítására.

Előadó: polgármester

1. Előterjesztés a polgármesteri hivatal szervezeti és működési szabályzatának módosítására.

Előadó: jegyző

1. Előterjesztés övezeti átsorolásról.

Előadó: városi főépítész

1. Előterjesztés alapítványi pályázatok elbírálására.

Előadó: alpolgármester

1. Előterjesztés a gazdasági feladatok ellátására történő megállapodás jóváhagyásáról.

Előadó: gazdasági irodavezető

1. Előterjesztés ingatlanok önkormányzati tulajdonba vételéről.

Előadó: gazdasági irodavezető

1. Előterjesztés Liget utca végén lévő ingatlan hasznosítására.

Előadó: gazdasági irodavezető

1. Előterjesztés a Bölcsőde konyha felújításához kapcsolódó eszközbeszerzéshez szükséges többlet önerő biztosításáról.

Előadó: városfejlesztési irodavezető

1. Előterjesztés intézményfelújítási igényekkel kapcsolatosan.

Előadó: városfejlesztési irodavezető

1. Előterjesztés a Bocskai zug ivóvízelvezetés kivitelezési többletköltségeiről.

Előadó: városfejlesztési irodavezető

1. Előterjesztés kisvonat megálló kialakításáról.

Előadó: városfejlesztési irodavezető

1. Előterjesztés az Erzsébet utcai gyalogoshíd felújításáról.

Előadó: városfejlesztési irodavezető

1. Előterjesztés a Szent István parkban megépült családbarát létesítmény (árusító egység mosdóval épületegyüttes) kezeléséről és hasznosításáról.

Előadó: városfejlesztési irodavezető

1. Előterjesztés komposztáló ládák lakosság részére történő térítésmentes biztosításával kapcsolatos pályázatról.

Előadó: városfejlesztési irodavezető

1. Előterjesztés a Mátyás király sétányról kikerülő utcabútorok elhelyezéséről.

Előadó: városfejlesztési irodavezető

1. Előterjesztés VárosFa Programba benyújtott igénylésről.

Előadó: városfejlesztési irodavezető

1. Előterjesztés a Hajráanyu Egyesület kérelméről.

Előadó: városfejlesztési irodavezető

1. Előterjesztés Keresztesi Róbert freestyle foci kérelmével kapcsolatban.

Előadó: városfejlesztési irodavezető

1. Előterjesztés egyedi kérelemről az önkormányzati tulajdonú pavilonok hasznosításával kapcsolatosan.

Előadó: városfejlesztési irodavezető

1. Tájékoztató I. Hajdúszoboszlói Partnervárosi Találkozó megszervezéséről.

Előadó: bizottsági elnök

1. Tájékoztató testületi ülések közötti fontosabb eseményekről.

Előadó: polgármester

1. Válasz Dr. Kovács Gergely Alpolgármester úr Bem utca 14. sz. előtti árokkal kapcsolatos interpellációjára.

Előadó: városfejlesztési irodavezető

1. Válasz Dr. Kovács Gergely Alpolgármester úr gyalogos átkelőhely kijelölésével kapcsolatos interpellációjára.

Előadó: városfejlesztési irodavezető

1. Válasz Dr. Kovács Gergely Alpolgármester úr közvilágítással kapcsolatos interpellációjára.

Előadó: városfejlesztési irodavezető

1. Válasz Kocsis Róbert képviselő úr Járóbeteg-Ellátó Centrum udvarán található gázelosztóval kapcsolatos interpellációjára.

Előadó: városfejlesztési irodavezető

1. Válasz Biró Anita Képviselő úrhölgy kérdésére körzetét érintő tervekkel kapcsolatosan.

Előadó: városfejlesztési irodavezető

1. Válasz Jónás Kálmán Képviselő úr Erkel Ferenc utcai csatornapart lezárásával kapcsolatos interpellációjára.

Előadó: városfejlesztési irodavezető

1. Válasz Jónás Kálmán Képviselő úr utcabútorokkal kapcsolatos interpellációjára.

Előadó: városfejlesztési irodavezető

1. Javaslat a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítására.

Előadó: jegyző

1. Egyéni képviselői indítvány Lengyelországi Roadshow-n való részvételről.

Előadó: indítványozó képviselő

1. Válasz Jónás Kálmán képviselő úr kérdésére.

Előadó: jegyző

**KÉRDÉSEK, INTERPELLÁCIÓK, BEJELENTÉSEK**

**ZÁRT ÜLÉSEN:**

1. Előterjesztés első lakáshoz jutók önkormányzati támogatásának ügyében.

Előadó: egészségügyi-szociális irodavezető

Határidő: azonnal

Felelős: polgármester

**(Előterjesztés a Hajdúszoboszlói Nonprofit Zrt. 2021. évi gazdálkodásáról.)**

**122/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete, mint a Hajdúszoboszlói Nonprofit Zrt. tulajdonosi jogainak gyakorlója

* a társaság 2021. évi tevékenységéről szóló üzleti jelentését elfogadja;
* a társaság 2021. évi beszámolóját és annak kiegészítő mellékletét 1.708.979 eFt mérlegfőösszeggel, és 1.716 eFt adózott eredménnyel elfogadja;
* a társaság 2021. évi beszámolójáról készült könyvvizsgálói jelentést elfogadja;
* a társaság 2021. évi beszámolójáról készült Felügyelő Bizottsági jelentést elfogadja;
* a társaság vezérigazgatójának indítványát az eredmény felhasználására elfogadja, - miszerint a 1.716 eFt adózott eredményt eredménytartalékba helyezi.

Határidő: folyamatos

Felelős: VgZrt vezérigazgatója

**(Előterjesztés a Hajdúszoboszlói Köztemető üzemeltetéséről.)**

**123/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdúszoboszlói Nonprofit Zrt. beszámolóját a temető fenntartásról és a ravatalozó üzemeltetéséről elfogadja.

A képviselő-testület felkéri a VgZrt. vezérigazgatóját, készítsen tervet arra vonatkozóan, hogyan lehet a temető útjainak hibáit kijavítani.

Határidő: azonnal

Felelős: VgZrt. vezérigazgatója

**(Előterjesztés a köztemetőről és temetkezési rendjéről szóló 14/2000.(X. 19.) Ör. módosítására.)**

**Hajdúszoboszló Város Önkormányzata Képviselő-testületének**

**8/2022. (V. 19.) önkormányzati rendelete**

**a köztemetőről és temetkezési rendjéről szóló 14/2000. (X.19.) önkormányzati rendelet módosításáról**

Hajdúszoboszló Város Önkormányzatának Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, az önkormányzat szervezeti és működési szabályáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága véleményének kikérésével, a következőket rendeli el:

**1. §**

A köztemetőről és temetkezési rendjéről szóló 14/2000. (X.19.) önkormányzati rendelet 1. számú melléklete helyébe jelen rendelet 1. számú melléklete lép.

**2. §**

Ez a rendelet 2022. július 1. napján lép hatályba.

**1. sz. melléklet**

|  |  |
| --- | --- |
| **MEGVÁLTÁSI DÍJAK** | **Nettó díj (Ft)** |
| **Temetési helyek koporsós temetéshez, 25 év nyugvási idővel**  |
| **Út melletti első sorban** |
| 1 személyes | 25 254 |
|  rátemetés: |
| * koporsós (nyugvást hosszabbít)
 | 17 432 |
| * urnás (nyugvást nem hosszabbít)
 | 4 930 |
| 2 személyes | 49 292 |
| rátemetés: |
| * koporsós (nyugvást hosszabbít)
 | 36 067 |
| * urnás (nyugvást nem hosszabbít)
 |  4 930 |
| **Út melletti második és harmadik sorban** |
| 1 személyes | 19 835 |
|  rátemetés: |
| * koporsós (nyugvást hosszabbít)
 | 13 824 |
| * urnás (nyugvást nem hosszabbít)
 | 4 930 |
| 2 személyes | 39 074 |
| rátemetés: |
| * koporsós (nyugvást hosszabbít)
 | 25 248 |
| * urnás (nyugvást nem hosszabbít)
 | 4 930 |
| **A tábla többi helyein** |  |
| 1 személyes | 15 629 |
| rátemetés: |
| * koporsós (nyugvást hosszabbít)
 | 10 820 |
| * urnás (nyugvást nem hosszabbít)
 |  4 930 |
| 2 személyes | 25 248 |
| rátemetés: |
| * koporsós (nyugvást hosszabbít)
 | 17 432 |
| * urnás (nyugvást nem hosszabbít)
 | 4 930 |
| Gyermek sírhely 10 éves korig, bármely táblában a teljes ár %-ában | 75 % |
| **Kiemelt sírhely 50 év nyugvási idővel a ravatalozó soron és a XXII. táblában** | 330 280 |
| rátemetés: |
| * koporsós (nyugvást hosszabbít)
 |  75 740 |
| * urnás (nyugvást nem hosszabbít)
 |  19 235  |
| **XXIV. Parktemető tábla****csak egyszemélyes, a díj a sírjel alapot és a teljes tábla gondozását is tartalmazza** | 132 247 |
| rátemetés: |
| * urnás (nyugvást nem hosszabbít)
 | 27 652 |
| **XXV. Kopjafás tábla****(a díj tartalmazza a tábla teljes területének gondozását is)** |
| * egyszemélyes
 | 96 180 |
| * kétszemélyes
 | 138 255 |
| rátemetés: |
| * urnás (nyugvást nem hosszabbít)
 | 27 652 |
| **Temetési helyek hamvasztás utáni temetéshez 25 év nyugvási idővel** |
| urnasírbolt a XIX.,XXIII.,XXIV.,XXIX. táblában |  91 600 |
| urnasír a XXIII.,XXIX. táblában |  37 213 |
| **Sírbolthelyek 75 év nyugvási idővel** |
| **Út melletti sorban** |
| egyoldali koporsó elhelyezéssel | 168 314 |
| kétoldali koporsó elhelyezéssel | 210 399 |
| Meglévő sírboltba férőhelyen felül: |
| koporsós temetés esetén | 55 906 |
| urnás temetés esetén | 4 930 |
| **A tábla egyéb helyein:** |
| egyoldali koporsó elhelyezéssel | 138 255 |
| kétoldali koporsó elhelyezéssel | 168 314 |
| Meglévő sírboltba férőhelyen felül: |
| koporsós temetés esetén |  49 292 |
| urnás temetés esetén | 4 930 |
| **Újraváltási díj a mindenkor érvényes temetési hely díja, plusz az egyszeri temető fenntartási díj** |
| **Temetőhasználati díjak** |
| ravatalozó használati díj | 18 324 |
| halott hűtés-tárolás naponta | 1 480  |
| temető fenntartási díj temetésenként |  13 831 |
| síremlék állításához igényelt terület használati díja Ft/m2/nap | 1 082 |
| **Temető fenntartási hozzájárulás a kivitelező részéről** |
| * síremlék-sírbolt javítása, tisztítása
 |  3 367 |
| * síremlék építésénél Ft / síremlék
 | 6 495 |
| * sírbolt építésénél Ft / sírbolt
 |  12 989 |
| **Területbérleti díj táblán kívül, sírkövesenként max. 15 m2** |
| * 15 napra
 |  3 249 |
| * 30 napra
 |  7 213 |
| **Eseti behajtási engedélyek** |
| * személykocsi
 |  394 |
| * személykocsi utánfutóval, illetve kisteherautó 3,5 t-ig
 | 1 378 |
| * teherautó
 |  2 749 |
| **Rendszeres behajtási engedélyek 3,5 t-ig** |
| * virágárusok Ft/naptári negyedév
 | 11 500  |
| * sírkövesek Ft/hónap
 |  17 365  |

**A díjak az ÁFÁ-t nem tartalmazzák!**

**(Előterjesztés a fizető parkolási rendszerről szóló 5/2012. (III. 22.) Ör. módosítására.)**

**Hajdúszoboszló Város Önkormányzata Képviselő-testületének**

**9/2022. (V. 19.) önkormányzati rendelete**

**a fizető parkolási rendszerről szóló 5/2012. (III. 22.) önkormányzati rendelet módosításáról**

Hajdúszoboszló Város Önkormányzatának Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, az önkormányzat szervezeti és működési szabályáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága véleményének kikérésével, a következőket rendeli el:

**1. §**

(1) A fizető parkolási rendszerről szóló 5/2012. (III. 22.) önkormányzati rendelet 1. sz. melléklete helyébe jelen rendelet 1. sz. melléklete lép.

(2) A fizető parkolási rendszerről szóló 5/2012. (III. 22.) önkormányzati rendelet 2. sz. melléklete helyébe jelen rendelet 2. sz. melléklete lép.

**2. §**

Ez a rendelet 2022. július 1. napján lép hatályba.

**1. számú melléklet**

**Fizető parkolók**

1. Fürdő u. mindkét oldala
2. Fürdő u.- Sport u. sarok
3. Sport u. (Panoráma Társasház és a sportpálya előtt)
4. Szabadidő park előtt és a parkban lévő parkoló
5. Szent István park
6. József Attila u. I., II., III.
7. Gambrinusz köz
8. Gólya zug
9. Kisposta előtti parkoló
10. Gábor Áron u.
11. Szent Erzsébet u.
12. Jókai sor
13. Daru zug
14. Zöldségpiac

**2. számú melléklet**

**a) Parkolási díjövezetek és a díjak mértéke:**

**I. díjövezet: parkolási díj egész évben: 400 Ft/ óra, illetve 2000 Ft/ nap**.

1. Fürdő u. mindkét oldala
2. Fürdő u.- Sport u. sarok
3. Sport u. (Panoráma Társasház és a sportpálya előtt)
4. Szabadidő park előtt és a parkban lévő parkoló
5. Szent István park
6. József Attila u. I., II., III.
7. Gambrinusz köz
8. Gólya zug
9. Kisposta előtti parkoló
10. Gábor Áron u.
11. Szent Erzsébet u.
12. Jókai sor
13. Daru zug

**II. díjövezet: parkolási díj egész évben: 200 Ft/ óra**.

1. Zöldségpiac

**b) Parkoló bérletek a város egész területére:**

7 napos: 9.000 Ft

10 napos: 12.000 Ft

havi bérlet: 23.000 Ft

negyed éves bérlet: 45.000 Ft

éves bérlet: 115.000 Ft

**c) Autóbusz várakozási díj:**

A mindenkor érvényes díjövezeti parkolási díj háromszorosa.

**(Beszámoló a Hajdúszoboszlói Gazdasági Szolgáltató Intézmény 2021. évben végzett szakmai tevékenységéről.)**

**124/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdúszoboszlói Gazdasági Szolgáltató Intézmény 2021. évben végzett szakmai tevékenységéről - kiemelten a gyermekétkeztetési feladatok ellátásáról - szóló beszámolóját elfogadja.

Határidő: azonnal

Felelős: jegyző, irodavezetők

**(Beszámoló a szociális szolgáltató intézmény (HKSZK) 2021. évben végzett tevékenységéről.)**

**125/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdúszoboszlói Kistérségi Szociális, Család- és Gyermekjóléti Központ 2021. évben végzett szakmai tevékenységéről szóló beszámolóját elfogadja.

Hajdúszoboszló Város Önkormányzatának Képviselő-testülete köszönetét fejezi ki a Hajdúszoboszlói Kistérségi Szociális, Család- és Gyermekjóléti Központ felé az Ukrajnából érkező menekültek ellátásában és segítésében nyújtott munkájáért.

Határidő: azonnal

Felelős: jegyző, irodavezető

**(Beszámoló a gyermekjóléti és gyermekvédelmi feladatok 2021. évi átfogó értékeléséről.)**

**126/2022. (V. 19.) Képviselő-testületi határozat**

Hajdúszoboszló Város Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése és a végrehajtási rendelete alapján - az abban előírt tartalmi követelményeknek megfelelően - a helyi önkormányzat gyermekjóléti és gyermekvédelmi feladatai ellátásáról szóló 2021. évre vonatkozó beszámolóját elfogadja.

Határidő: folyamatos, illetve 2022. május 31.

Felelős: jegyző

**(Előterjesztés szünidei gyermekétkeztetés biztosításáról.)**

**127/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete a szünidei gyermekétkeztetésről szóló beszámolót elfogadja. Ezzel egyidejűleg a 2022. évben hozzájárul, hogy a szünidei gyermekétkeztetés lebonyolítását a Hajdúszoboszlói Gazdasági Szolgáltató Intézmény végezze, két telephelyen a Pávai Vajna Ferenc Általános Iskola (Hajdúszoboszló, Hőforrás u. 143.) és a Szép Ernő Kollégium (Hajdúszoboszló, Gönczy P. u. 15.) főzőkonyhákról történő elvitellel. A szünidei gyermekétkeztetés során az ebéd nyersanyagnormáját felsős ebéd normával (319 Ft+ÁFA=405,-Ft) kell számolni.

Határidő: 2022. május 31.

Felelős: irodavezető, HGSZI igazgató

**(Javaslat az önkormányzat szervezeti és működési szabályzatának módosítására.)**

**Hajdúszoboszló Város Önkormányzata Képviselő-testületének**

**10/2022. (V. 19.) önkormányzati rendelete**

**az önkormányzat szervezeti és működési szabályzatáról szóló 18/2019. (XI. 07.) önkormányzati rendelet módosításáról**

Hajdúszoboszló Város Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti hatáskörében, Magyarország Alaptörvénye 32. cikk (1) bekezdés a) és d) pontjában meghatározott, valamint Magyarország helyi önkormányzatairól szóló 2011. évi CLXXXIX. törvény 53. § (1) bekezdésében foglalt feladatkörében eljárva - Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottságának véleményének kikérésével - a következőket rendeli el:

**1. §**

(1) Az önkormányzat szervezeti és működési szabályzatáról szóló 18/2019. (XI. 07.) önkormányzati rendelet (a továbbiakban: SZMSZ) 33. § (2) bekezdése kiegészül a következő h) ponttal:

*„(2) A polgármesteri hivatal a szükséges munkamegosztás érdekében az alábbi irodákra tagolódik: (…)*

***h) Polgármesteri Kabinet”***

(2) Az SZMSZ 9. § (5) bekezdése helyébe a következő rendelkezés lép:

*„(5) Halaszthatatlanul sürgős esetben az ülést összehívó e § szabályaitól eltérhet, a képviselő-testület eseti határozattal is rendelkezhet ülés tartásáról (rendkívüli ülés).*

*A Mötv-ben foglaltakon túl halaszthatatlanul sürgős esetnek kell tekinteni és a rendkívüli ülést* ***15 napon belül*** *össze kell hívni:*

*a) az önkormányzat és intézményei működését alapvetően érintő esetben;*

*b) pályázati eljárással kapcsolatos halaszthatatlan esetben;*

*c) jogvesztő határidő esetén;*

*d) vis maior esetén.”*

**2. §**

E rendelet a 2022. június 1. napján lép hatályba.

**(Előterjesztés a polgármesteri hivatal szervezeti és működési szabályzatának módosítására.)**

**128/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdúszoboszlói Polgármesteri Hivatal szervezeti és működési szabályzatát a 2011. évi CXCV. törvény 9. § b) pontja alapján jóváhagyja.

Határidő: azonnal (a szabályzat közzététele a hivatalban)

 2022. június 01. (az új iroda felállítása)

Felelős: jegyző

**(Előterjesztés övezeti átsorolásról.)**

**129/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete elvi támogatását adja 0238/9 és 0238/2 hrsz-ú ingatlanokra vonatkozóan az előterjesztés mellékletét képező Településrendezési tanulmányterv szerint. A felmerült tervezési költségek a kérelmezőt terhelik.

Határidő: folyamatos

Felelős: polgármester

**(Előterjesztés alapítványi pályázatok elbírálására.)**

**130/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete a **Köznevelési Alap keret**ből az előterjesztésben rögzítettek figyelembevételével az *1. sz. mellékletben* meghatározottak szerinti felhasználást hagyja jóvá.

Határidő: 2022. május 19., illetve értelemszerű

Felelős: jegyző

**(Előterjesztés a gazdasági feladatok ellátására történő megállapodás jóváhagyásáról.)**

**131/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete a gazdasági feladatok ellátására vonatkozó, a Hajdúszoboszlói Gazdasági Szolgáltató Intézmény és a Kovács Máté Városi Művelődési Központ és Könyvtár közötti megállapodást jóváhagyja.

Határidő: a megállapodások aláírására 2022. május 31.

Felelős: intézmények vezetői

**(Előterjesztés ingatlanok önkormányzati tulajdonba vételéről.)**

**132/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete hozzájárulását adja a Hajdúföld Agrárgazdasági Kft. által felajánlott ingatlanok térítésmentes önkormányzati tulajdonba vételéhez.

|  |  |  |  |
| --- | --- | --- | --- |
| város | elhelyezkedés | helyrajzi szám | megnevezés |
| Hajdúszoboszló | külterület | 0145/1 | árok |
| Hajdúszoboszló | külterület | 035/3 | vízmű |
| Hajdúszoboszló | külterület | 035/4 | vízmű |
| Hajdúszoboszló | külterület | 037/2 | vízmű |
| Hajdúszoboszló | külterület | 037/3 | vízmű |
| Hajdúszoboszló | külterület | 047/2 | vízmű |
| Hajdúszoboszló | külterület | 047/3 | vízmű |

Hajdúszoboszló Város Önkormányzatának Képviselő-testülete felhatalmazza a Polgármestert a szükséges megállapodások aláírására.

Határidő: 2022. december 31.

Felelős: jegyző

**(Előterjesztés Liget utca végén lévő ingatlan hasznosítására.)**

**133/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete hozzájárulását adja a Hajdúszoboszló Liget u.- Böszörményi u. sarkán található 2667/26 hrsz-ú ingatlan cca 1,2 ha nagyságú területének haszonbérbeadására a Grimmworks Kft. részére.

* Bérleti idő hossza: 2022. december 31.
* Bérleti díj mértéke: 75.000,-Ft/hó.
* Bérleti díjat haszonbérlő havonta fizeti meg haszonbérbeadó által kiállított számla alapján.
* Haszonbérlő az ingatlant kizárólag szabadidős tevékenység céljára hasznosíthatja.
* Haszonbérlő köteles az általa birtokában tartott területet a jó gazda gondosságával használni, köteles a területet évente legalább két alkalommal kaszálni és valamennyi olyan munkát elvégezni, amely a föld használatával összefüggésben keletkezik, vagy hatósági előírás rögzíti. Amennyiben a használatból eredő állagromlást meghaladóan romlik a bérelt terület állapota és ez a haszonbérlőnek felróható, úgy köteles a Haszonbérlő ezen károkat megtéríteni.
* A haszonbérlő az ingatlanon csak olyan építményeket helyezhet el, amelyeket a haszonbérleti idő lejártát követően el tud bontani és a területet eredeti állapotában vissza tudja adni a haszonbérbeadó részére.
* Haszonbérlő a haszonbérleti ideje alatt az ingatlanrészt harmadik személy részére albérletbe nem adhatja.
* Az önkormányzati ingatlan használata során a vállalkozó feladata a terület körbekerítése, illetve annak megakadályozása, hogy illetéktelen személyek a romváros területére bejussanak.

A Képviselő-testület felhatalmazza a Polgármestert a haszonbérleti szerződés és a támogatási szerződés aláírására.

Határidő: 2022. december 31.

Felelős: jegyző

**(Előterjesztés a Bölcsőde konyha felújításához kapcsolódó eszközbeszerzéshez szükséges többlet önerő biztosításáról**.)

**134/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdúszoboszlói Gyermeksziget Bölcsőde telephelyén lévő konyha kivitelezési munkálataihoz szükséges önerőhöz további bruttó 4.104.242,-Ft összeget biztosít a 2022. évi költségvetés intézményfelújítási kerete terhére /14.-es melléklet 2/ÖK sor/.

Határidő: azonnal és beruházásra 2022.08.15.

Felelős: polgármester, jegyző

**(Előterjesztés intézményfelújítási igényekkel kapcsolatosan.)**

**135/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a 2022. évi városi költségvetés intézményfelújítási kerete (14.sz. melléklet 2/ÖK sor) terhére

* a Hajdúszoboszlói Gazdasági Szolgáltató Intézmény kérelmét, így az Arany János 2. szám alatt lévő konyhához tartozó ebédlő burkolatfelújításhoz kapcsolódó anyagok beszerzésére legfeljebb bruttó 1.400.000,-Ft keretösszeget biztosít;
* a Hajdúszoboszlói Egyesített Óvoda kérelmét, így az Aranykapu Óvoda (Arany János u. 8.) szivattyú beszerzésére bruttó 408.305,-Ft-ot biztosít;
* a Kovács Máté Városi Művelődési Központ és Könyvtár kérelmét, így a Szabadtéri Színpadra PVC balettpadló és bútorok beszerzésére bruttó 1.654.700,-Ft keretösszeget biztosít.

Határidő: 2022. szeptember 1.

Felelős: jegyző

**(Előterjesztés a Bocskai zug ivóvízelvezetés kivitelezési többletköltségeiről.)**

**136/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete további bruttó 3.306.445,- MFt összeget biztosít a Bocskai zug ivóvízvezeték kiépítéséhez az előterjesztésben rögzített indokok alapján a 2022. évi városi költségvetés általános tartalék kerete terhére, valamint támogatja a Komplex-D Kft.-vel megkötött Vállalkozási Szerződés kivitelezési véghatáridejének 2022. június 24. napjára történő módosítását.

Határidő: azonnal

Felelős: polgármester, jegyző

**(Előterjesztés kisvonat megálló kialakításáról.)**

**137/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a 2022. évi városi költségvetés tartalékkerete terhére, bruttó 752.368,-Ft összeg biztosításával a Bocskai Múzeum előtt ideiglenes városnéző kisvonat megálló kialakítását, amely feladat elvégzésével a Hajdúszoboszlói Városgazdálkodási NZrt.-t bízza meg.

Határidő: 2022. június 15.

Felelős: jegyző

**(Előterjesztés az Erzsébet utcai gyalogoshíd felújításáról.)**

**138/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete az Erzsébet utca páros oldalán lévő gyalogoshíd felújítása kivitelezési munkálataival a Hajdúszoboszlói Városgazdálkodási Nonprofit Zrt.-t bízza meg az előterjesztésben foglaltak alapján. A kivitelezés megkezdéséig a cég köteles a balesetveszély elhárítása érdekében szükséges intézkedések megtételére.

A balesetveszélyes híd lezárását azonnali hatállyal elrendeli a képviselő-testület.

Határidő: 2022. október 31.

Felelős: jegyző

**(Előterjesztés a Szent István parkban megépült családbarát létesítmény (árusító egység mosdóval épületegyüttes) kezeléséről és hasznosításáról**.)

**139/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete a GINOP -7.1.9-17-2018-00011 pályázat keretében megvalósult árusító hely mosdóval épület együttes teljeskörű kezelésével/hasznosításával a Hajdúszoboszlói Nonprofit Zrt.-t bízza meg.

Hajdúszoboszló Város Önkormányzatának Képviselő-testülete támogatja, hogy a létesítmény helyben fogyasztást is biztosító vendéglátó egységként kerüljön hasznosításra.

Felkéri a Jegyzőt, gondoskodjon az ingatlan és házkezelési feladatok ellátására vonatkozó szerződés fentieknek megfelelő módosításának előkészítésére.

Határidő: a létesítmény jogerős használatbavételi engedélyének időpontja

Felelős: jegyző, vezérigazgató

**(Előterjesztés komposztáló ládák lakosság részére történő térítésmentes biztosításával kapcsolatos pályázatról.)**

**140/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a „KOMPOSZTÁLÓ LÁDÁK BIZTOSÍTÁSA LAKOSSÁG RÉSZÉRE” pályázati felhívás felfüggesztését illetve lezárását 2022. május 20. napjától. Ezen időpont előtt beérkezett igények kielégítése érdekében támogatja a komposztáló edényzet beszerzésére elkülönített keretösszeget 3.000.000,-Ft-al történő megemelését a 2022. évi városi költségvetés általános tartalék kerete terhére.

Hajdúszoboszló Város Önkormányzatának Képviselő-testülete 2022. május 20. napjától nem fogad be lakossági pályázatot komposztáló ládák igénylésére vonatkozóan.

Határidő: 2022. május 20.

Felelős: jegyző

**(Előterjesztés a Mátyás király sétányról kikerülő utcabútorok elhelyezéséről.)**

**141/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a 2022. évi városi költségvetés „városi karbantartásra, kisjavításokra” kerete terhére (9. sz. melléklet 44/ÖK sora) az előterjesztésben felsorolt padok és hulladékgyűjtők elhelyezését bruttó 1.053.234,-Ft összegben, az alábbi helyszíneken plusz hulladékgyűjtők kihelyezésével kiegészülve:

* a 8-as körzetben 4 db (a Hotel M melletti bokros terület, Pávai utca – Bánomkerti utca sarok, Pávai utca – Damjanich utca sarok, Pávai utca – Gábor Áron utca sarok),
* a Repülőtérre 4 db,
* a Nádudvari útra 1 db,
* a Dózsa György útra 2 db,
* a Galgócz sori játszótérre 2 db,
* a Luther utca – Bányász utca sarkára 1 db.

Az előterjesztés 1. sz. mellékletében felsorolt munkálatok elvégzésével a Hajdúszoboszlói Városgazdálkodási Nonprofit Zrt.-t bízza meg.

Határidő: azonnal és megvalósításra 2022. július 15.

Felelős: polgármester, jegyző, VG NZrt. vezérigazgató

**(Előterjesztés VárosFa Programba benyújtott igénylésről.)**

**142/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja az előterjesztés szerinti tájékoztatást, a MOL-Új Európa Alapítvány VárosFa programja keretében 46 db facsemetére benyújtott igénylést a megjelölt helyszínekkel:

|  |  |  |  |
| --- | --- | --- | --- |
| **Fa megnevezése** | **Db.** |  **Érintett hrsz számok**  | **Helyszínek** |
| Amerikai hárs | 1 | 6193 | Aprónép Óvoda - Hajdúszoboszló, Rákóczi u. 21.  |
| Keskenylevelű kőris | 1 | 1694 | Mesevár Óvoda - Hajdúszoboszló, Kovács Gyula u. 24.  |
| Hegyi juhar | 1 | 1694 | Mesevár Óvoda - Hajdúszoboszló, Kovács Gyula u. 24.  |
| Kislevelű hárs | 2 | 4754 | Bambínó Óvoda - Hajdúszoboszló, Rákóczi u. 84.  |
| Korai juhar | 2 | 47544709 | Bambínó Óvoda - Hajdúszoboszló, Rákóczi u. 84. Liget Óvoda - Hajdúszoboszló, Hőforrás u. 145. |
| Közönséges nyír | 1 | 1217 | Manókert Óvoda - Hajdúszoboszló, Ady Endre u. 54.  |
| Platán | 15 | 9201/1 | Köztemető - Hajdúszoboszló, Nádudvari útfél  |
| Puszta szil  | 5 | 129/9 | Bihari utcai játszótér  |
| Szivarfa | 17 | 6193470957771694475412176404  | Aprónép Óvoda - Hajdúszoboszló, Rákóczi u. 21. (2 db) Liget Óvoda - Hajdúszoboszló, Hőforrás u. 145. (4 db)Aranykapu Óvoda - Hajdúszoboszló, Arany János u. 8. (4 db)Mesevár Óvoda - Hajdúszoboszló, Kovács Gyula u. 24. (1 db)Bambínó Óvoda - Hajdúszoboszló, Rákóczi u. 84. (2 db)Manókert Óvoda - Hajdúszoboszló, Ady Endre u. 54. (2 db)Lurkó Óvoda - Hajdúszoboszló, Törökdomb u. 11. (2 db)  |
| Királydió | 1 | 5777 | Aranykapu Óvoda - Hajdúszoboszló, Arany János u. 8.  |

Támogatja, hogy a faültetési program részeként kötelezően megvalósítandó erdőpedagógiai foglalkozás megvalósításában a Liget óvoda működjön közre.

Határidő: folyamatos a pályázat ütemezése szerint

Felelős: polgármester, jegyző

**(Előterjesztés a Hajráanyu Egyesület kérelméről.)**

**143/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a Hajráanyu Egyesület kérelmét, miszerint 2022. június 11-én, valamint 2022. év nyarán további havi 1-1 alkalommal „bolhapiac”-ot tartson a Bocskai Rendezvényközpont előtti téren.

A Hajráanyu Egyesület a közterület használatáért 25.000,-Ft/alkalom használati díjat köteles fizetni.

Határidő: 2022. augusztus 30.

Felelős: polgármester, jegyző

**(Előterjesztés Keresztesi Róbert freestyle foci kérelmével kapcsolatban.)**

**144/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete támogatja Keresztesi Róbert kérelmét, miszerint a freestyle foci bemutató – labdazsonglőrködés -, valamint a rekordkísérlet a „Szoboszlói nyár” programsorozat keretein belül kerüljön megvalósításra az előterjesztésben foglaltak szerint.

Határidő: 2022. augusztus 31.

Felelős: jegyző

**(Előterjesztés egyedi kérelemről az önkormányzati tulajdonú pavilonok hasznosításával kapcsolatosan.)**

**145/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete jelenleg nem látja indokoltnak a közterület-használat, közterület-hasznosítás helyi szabályairól szóló 12/2019. (IV.25.) számú önkormányzati rendelet módosítását a Gábor Áron utcán, Fürdő utcán és a Szent István parkban lévő pavilonok hasznosítása tárgyában.

Határidő: azonnal

Felelős: polgármester, jegyző

**(Tájékoztató I. Hajdúszoboszlói Partnervárosi Találkozó megszervezéséről.)**

**146/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete támogatja az I. Hajdúszoboszlói Partnervárosi Találkozó megszervezését 2022.09.01-04. időpontban, az előterjesztésben leírt módon, delegációnként 4 fő meghívásával, a Hungarospa Termál Hotelben történő szükséges szolgáltatások igénybevételével.

Felhatalmazza a Turisztikai és Nemzetközi Kapcsolatokért Felelős Bizottság elnökét a találkozóval kapcsolatos faladatok koordinálásával, a TDM szervezet és a Kovács Máté Városi Művelődési Központ és Könyvtár bevonásával.

A képviselő-testület felhatalmazza a 2022. május 26-án Révbe látogató delegációt, hogy hivatalos formában kezdeményezzen partnerségi együttműködést Rév településsel.

Határidő: folyamatos

Felelős: bizottsági elnök, TDM ügyvezető

**(Tájékoztató testületi ülések közötti fontosabb eseményekről.)**

**147/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete a két ülés közötti eseményekről adott tájékoztatót tudomásul veszi.

Határidő: azonnal

Felelős: polgármester

**(Válasz Dr. Kovács Gergely Alpolgármester úr közvilágítással kapcsolatos interpellációjára.)**

**148/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete nem fogadja el Dr. Kovács Gergely Alpolgármester úr közvilágítással kapcsolatos interpellációjára adott választ, annak kivizsgálásával megbízza az önkormányzat városfejlesztési, műszaki bizottságát.

Határidő: júniusi testületi ülés

Felelős: bizottsági elnök

**(Javaslat a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítására.)**

**Hajdúszoboszló Város Önkormányzata Képviselő-testületének**

**11/2022. (V. 19.) önkormányzati rendelete**

**a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosításáról**

Hajdúszoboszló Város Önkormányzata Képviselő-testülete Magyarország helyi önkormányzatairól szóló 2011. évi CLXXXIV. törvény 143. § (4) bekezdés d) pontjában kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva - Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottságának véleményének kikérésével - a következőket rendeli el:

**1. §**

Hatályát veszti a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet 7. § (3) bekezdése.

**2. §**

Ez a rendelet 2022. június 1. napján lép hatályba, és a hatálybalépését követő napon hatályát veszti.

**(Egyéni képviselői indítvány Lengyelországi Roadshow-n való részvételről**

**149/2022. (V. 19.) Képviselő-testületi határozat**

Hajdúszoboszló Város Önkormányzatának Képviselő-testülete támogatja az előterjesztésben szereplő lengyelországi roadshow-n való részvételt 2 fő részére, a felmerülő költségek forrása a városmarketing keretből fenntartott 2 millió forint.

Határidő: 2022. június 15.

Felelős: TDM ügyvezető

K.m.f.

 ***Czeglédi Gyula sk. dr. Sléder Tamás sk.***

 ***polgármester aljegyző***

A kivonat hiteléül:

Hajdúszoboszló, 2022. 07. 14.

*Molnár Viktória leíró*